สำหรับวันนี้ก็จะพาไปปาร์ตี้กันนะคะ ซึ่งเป็นอีกหนึ่งที่ที่ข้าพเจ้าคิดว่า ใครสายดื่มนี่ ไปแล้วคุ้มแน่นวล กับปาร์ตี้ทุกศุกร์แรกของเดือน ณ แมนฮัตตัน บาร์ โรงแรม JW Marriott Bangkok สุขุมวิทซอย 2 ค่าา โดยการไปครั้งนี้น้องพีท กินกับพีท อ้วนกับผม เอ๊ย กินกับพีท เที่ยวกับผมเป็นคนชวนไปนะฮับ



สำหรับพิกัดของรร. JW Marriott Bangkok ก็อยู่ปากซอยสุขุมวิทซอย 2 เลยค่ะ แต่ถ้าเอารถไป ต้องเลี้ยวเข้าไปในซอยนะคะ เลยทางเข้าล็อบบี้ไปหน่อยจะเป็นทางเข้าอาคารจอดรถค่ะ

ซึ่งวันนั้นเราใช้ลิฟท์จากอาคารชั้นที่เราจอดรถกดไปที่ชั้น 2 ก็จะเป็นชั้นของ Manhattan Bar เลยนะคะ


สำหรับปาร์ตี้ฟรีโฟลว์ 3 ชั่วโมงนี้ จะมีทุกวันศุกร์แรกของเดือนนะคะ (น้องอเล็กซ์ พีอาร์บอกว่า ประมาณว่าเงินเดือนออกปุ๊บก็มาแฮงค์เอาท์กันเถอะจ้าาา 55555) โดยจะเริ่มตั้งแต่ 18.00-21.00 น.ค่ะ ราคา 699++ บาทนะคะ ซึ่งฟรีโฟลว์ก็จะประกอบไปด้วยค็อกเทลห้าตัว (แต่ละเดือนจะเปลี่ยนไปเรื่อยๆ) ไวน์ต่างๆ และเบียร์สิงห์ค่ะ นอกจากนั้นก็ยังมีคานาเป้ให้กินด้วยนะคะ ซึ่งขอบอกว่า...อร่อยทุกตัวเลยยยย


อย่างรูปซ้ายมือนี่คือเครื่องดื่มประจำศุกร์ที่ 2 มิถุนายนที่ผ่านมาค่ะ เป็นค็อกเทลห้าตัวนี้ (เดี๋ยวจะรีวิวรายตัวเลยนะฮับ แฮร่...) ส่วนขวามือนี่คืองานของเดือนหน้า ซึ่งก็เปลี่ยนธีมไปจากเดือนนี้อีกนะคะ อิอิ



โซนด้านหน้า ก็จะมีที่นั่งประมาณนี้ ซึ่งขอแนะนำให้จองก่อนค่ะ อย่างตอนเราไปนี่คือมีป้ายจองแล้วทุกโต๊ะ แม้กระทั่งที่นั่งบางที่ที่หน้าบาร์อ้ะ ฮือออออ 



ซึ่งถ้าเลี้ยวขวาไปก็จะเป็นฟลอร์ไว้ให้แดนซ์กันนะฮับ มีดีเจหน้าตาน่ารัก (อุอิ) ประจำการอยู่ด้วยตามภาพเลยค่า


จากตรงฟลอร์แดนซ์ เลี้ยวซ้ายไปก็จะเป็นบาร์อีกจุดค่ะ มีบาร์เทนเดอร์อยู่สามท่าน ค่อนข้างมืดอ้ะ ถ่ายมาหลายรูป มีรูปนี้ที่ดูโอสุด...แอร๊ยส์


ซึ่งตรงข้างๆ บาร์ด้านในนี้เองนะคะ จะมีตัวน้ำแข็งแกะสลักเป็นทาวเวอร์ ที่เป็นกิมมิคอีกอย่างที่สนุกมาก นั่นก็คือ จะมีการเทเครื่องดื่มหนึ่งช็อตลงที่ด้านบนทาวเวอร์ให้ดื่มผ่านปลายท่อที่อยู่ด้านล่างค่ะ ซึ่งอันนี้เราไม่ได้ลอง (พลาดมากที่เอารถไป เลยได้แต่ชิมๆ เครื่องดื่มแต่ละตัว อ้ะ ฮือออออ) แต่น้องพีทลอง บอกว่าอร่อย แต่แรง 5555



ส่วนคานาเป้วันนั้น ก็มีตามนี้เลยค่ะ

Devilled Egg / Duck ala Orange (เป็ดรมควันกับส้ม) / Mini Potato skins stuffed with bacon, cheese and truffle / Parma Ham&Melon / Pan Fried egg dipped ham, turkey, Swiss cheese Sandwich / Davils on Horseback (พรุนพันเบคอน) / Swedish Meat Balls 


ซึ่งขอบอกว่าอร่อยทุกตัวเลยยยยยย โดยเฉพาะมีทบอล Duck ala Orange กับ เดวิลส์ออนฮอร์สแบ็ค ค่ะ



ส่วนนี่ก็คือคนที่ดูแลเรื่องอาหาร ณ วันนั้นสามท่านนะคะ



วันนั้นเรานั่งหน้าบาร์ฝั่งด้านนอก ซึ่งโชคดีมากค่ะ เพราะวันนั้นเจ้าของสูตรจะอยู่ประจำที่บาร์นี้นะคะ


เอาหละค่ะ มาไล่กันสำหรับค็อกเทลแต่ละตัวนะคะ

The Purple Drop ตัวนี้จะมี gin เป็นเบสค่ะ แล้วก็มีน้ำอัญชันกับมะนาวด้วย จะอ่อนสุดในบรรดาห้าตัวของวันนั้นและเป็นแก้วเริ่มต้นที่ดีค่ะ ออกเปรี้ยวนิดๆ ดื่มง่ายและสดชื่นดีค่ะ



Green Earth เบสเป็นว้อดก้าค่ะ กลิ่นมินท์เด่นมาก ซึ่งถูกจริตเรา 555 ดื่มแล้วสดชื่นดีค่ะ ออกเปรี้ยวหวานกว่าและแรงกว่าตัวแรกอีกหน่อยหนึ่งนะคะ แต่บางคนที่ไม่ชอบมินท์อาจจะไม่ชอบ แต่เราชอบค่ะ อิอิ


Deep Blue Sea มี Havana Glod Rum เป็นเบสค่ะ และมีส่วนผสมของน้ำสับปะรดกับน้ำมะนาวด้วย ตัวนี้ตอนแรกเค้าใส่หลอดให้มากิน แต่ไม่แนะนำสำหรับคออ่อนนะคะ เพราะมันทำข้าพเจ้ามึนมาแล้ว ยกดื่มดีกว่าค่ะ 555 แน่นอนว่าแรงกว่าสองตัวแรกนะคะ แต่รสจะค่อนข้างเด่นไปทางเปรี้ยวค่ะ สีสวยนะคะ เราชอบสีเขียวอมฟ้าแบบสีน้ำทะเลแบบนี้หละ


ค็อกเทลตัวที่สี่ค่ะ Dark Night เบสเป็นวิสกี้และกาแฟนะคะ แบบว่า...สายอ่อนจ๋า พี่ลาก่อน จิบแรกนี่ก็เมาแล้วค่ะ ฮืออออออ ใครอยากมอมสาว สั่งแก้วนี้มาเลยค่ะ (เดี๋ยวค่ะป้าเดี๋ยว #อ่อยยังไงให้เนียนเหรอคะป้า) แรง เข้ม เลยแหละ (รสชาติออกผู้ช้าย ผู้ชายอ้ะ) เราไม่สามารถดื่มหมดจริงๆ ชิมไปหน่อยหนึ่งแล้วก็ขอผ่านไปตัวห้าเลยค่ะ


ค็อกเทลตัวสุดท้ายค่ะ Agave Sour Saver นะคะ เบสเป็นเตกิล่าค่ะ คนผสมบอกว่าแรงสุด แต่เราชอบสุดเลย (เอ๊ะ..ยังไงคะ) รสชาติมันออกเปรี้ยวและดื่มแล้วเพลินค่ะ 555 ชอบมาก อร่อยยยยย


เอาคลิปตัวอย่างตอนที่ดื่มกันที่ทาวเวอร์มาให้ชมค่ะ 555

วิธีการดื่มที่ถูกต้อง ก็ต้องตามภาพเลยนะคะ พยายามอย่าสัมผัสกับปลายท่อฮับ


สรุปสำหรับที่นี่นะคะ


เราว่าสำหรับสายดื่มกับราคา 699++ ฟรีโฟลว์สามชั่วโมงพร้อมคานาเป้นี่ถูกมากค่ะ ถ้าใครหาปาร์ตี้ดีๆ ของศุกร์แรกของเดือน อยากสลายเงินเดือนกับความเมาและอาหารอร่อยๆ หละก็...เราว่าที่นี่เหมาะเลยค่ะ 555 